DSM

DSM (ראשי תיבות באנגלית של Diagnostic and Statistical Manual of Mental Disorders; בעברית: מדריך לאבחון וסטטיסטיקה של הפרעות נפשיות) הוא ספר האבחנות הפסיכיאטריות האמריקאי, שמטרתו לאבחן ולסווג את הפרעות הנפש על פי תסמיניהן. את הספר מוציאה לאור האגודה הפסיכיאטרית האמריקאית. מטרת הסיווג של ה-DSM היא ליצור שפה אחידה ולשמש כלי עזר לתקשורת המקצועית. הסיווג יועד להיות מדריך פרקטי גמיש ותפקודי עבור האבחנות הפסיכיאטריות, אשר יכול לשמש לצרכים של הקלינאי, לצורכי חינוך לחוקרים במקצועות הרפואה, הביולוגיה, הפסיכולוגיה ובמקצועות בריאות הנפש, ולאנשי מינהל ומשפט. אף שהספר מקובל מאוד ואולי דווקא משום כך, התעוררו מחלוקות עזות סביב חלקים ממנו. דוגמה בולטת לכך היא הקביעה שהופיעה במהדורה השנייה (DSM-II), ולפיה הומוסקסואליות היא הפרעה נפשית. קביעה זו הוסרה בשנת 1973 במסגרת שינויים רבים בספר, שהנהיג עורכו של ה-DSM השלישי, רוברט שפיצר. DSM-I – המהדורה הראשונה, יצאה לאור בשנת 1952, ונכללו בה 60 הפרעות נפשיות. DSM-II – המהדורה השנייה, יצאה לאור בשנת 1968, נכללו בה 145 הפרעות. DSM-III – המהדורה השלישית, יצאה לאור בשנת 1980, נכללו בה 230 הפרעות. DSM-III-R – המהדורה השלישית המתוקנת, יצאה לאור בשנת 1987. DSM-IV – המהדורה הרביעית, יצאה לאור בשנת 1994. DSM-IV-TR – המהדורה הרביעית המתוקנת, יצאה לאור בשנת 2000. DSM-5 – המהדורה החמישית, יצאה לאור במאי 2013. DSM-V-TR – המהדורה החמישית המתוקנת, יצאה לאור בשנת 2022. DSM-5, מקובלת ורווחת ברוב העולם המערבי: מרבית הפסיכולוגים והפסיכיאטרים לומדים אותה ופועלים לפיה. זהו המצב גם באקדמיה בישראל, אך במערכת הבריאות הישראלית מקובל לאבחן מחלות פסיכיאטריות על פי סעיפיהן ב־ICD (במהדורתו הנוכחית ICD-11). האבחון עד למהדורה האחרונה (DSM-5) היה נערך על פי חמישה צירים: ציר I – ההפרעות הנפשיות העיקריות ולקויות למידה (כולל רוב הפרעות ההתפתחות, סכיזופרניה, דיכאון מז'ורי ועוד) ציר II – הפרעות אישיות ופיגור שכלי ציר III – בעיות רפואיות שמשפיעות על ההפרעה ציר IV – תנאים סביבתיים שתורמים להפרעה ציר V – הערכת תפקוד כוללת (GAF) מ-0 עד 100 האבחון על פי שיטת צירים זו בוטל במהדורה הנוכחית, DSM-5. במקומה נקבעת אבחנה על פי מידת החומרה והפגיעה התפקודית של ההפרעה. שיטת הסיווג נועדה במקור לצורכי אבחון ומחקר, אך בהמשך החלה לשמש גם את חברות הביטוח. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש הטוענים כי לספר כוח רב בכל הקשור בעצם הגדרת הנורמליות בחברה המערבית. תופעות שנמצאות בו, מוכרות לשם הכרה ביטוחית הן של חברות פרטיות והן של המדינה, התופעות המתוארות מאפשרות טיפול והתערבות (גם בכפייה) רפואית ולמעשה מהווה ספר זה תשתית להפעלת כוח על יחידים מתוך מטרה להבריא אותם. נקודת המבט הפילוסופית של הספר היא כי התופעות הפתולוגיות המצויות בו אינן היסטוריות אלא אובייקטיביות, וככאלה הן מצדיקות התערבות. הפרעה נוירו-התפתחותית Stuart A. Kirk, Herb Kutchins, The Selling of DSM: The Rhetoric of Science in Psychiatry, Aldine Transaction, 1992 מדיה וקבצים בנושא DSM בוויקישיתוף אתר האינטרנט הרשמי של DSM (באנגלית) סיווג מקוצר של כלל ההפרעות ב-DSM-IV-TR וב-DSM-5 דן אבן, עדכון "התנ"ך של הפסיכיאטרים" יכלול הפרעות מין ואכילה חדשות, באתר הארץ, 14 בפברואר 2010 דן אבן, איגוד הפסיכיאטרים האמריקאי מסיר הגדרות מספר האבחנות ה-DSM‏, באתר הארץ, 2 בדצמבר 2010 צור ארליך, אי-שפיות זמנית: לקראת המהדורה החדשה של המדריך האבחוני להפרעות נפש, במקור ראשון דן אבן, התנ"ך של הפסיכיאטרים מתאים עצמו לתקופה, באתר הארץ, 10 בדצמבר 2012 דן אבן, לומדים מטעויות: שינוי מדריך לקויות הלמידה צפוי להביא ליותר מאובחנים, באתר הארץ, 10 בדצמבר 2012 דן אבן, התנ"ך של הפסיכיאטרים עלול לספק הגנה לפושעים, באתר הארץ, 22 במאי 2013 מייקל מקאניק, הצרות של מדריך האבחון החדש של הפסיכיאטריה, באתר הארץ, 22 במאי 2013 יונתן שם טוב‏, 'התנ"ך של הפסיכיאטרים': המדריך שקובע מי נורמלי, באתר וואלה, 25 במאי 2013 רחל מרדכוביץ, DSM דור 5, באתר פסיכולוגיה עברית, ‏24 באוקטובר 2013 ז'וזה ברונר, ‏מפה ללא טריטוריה, אודיסאה 21, אוקטובר 2013 Highlights of Changes from DSM-IV-TR to DSM-5, American Psychiatric Association, 2013 (ההבדלים הבולטים בין מהדורת DSM-IV-TR למהדורת DSM-5 (19 עמודים)) DSM, באתר אנציקלופדיה בריטניקה (באנגלית) מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב: דיונון.